स्वास्थ्य मंत्री ने पहले VIDEO पोस्ट किया, फिर डिलीट कर दिया
कर्नाटक में नाटू-नाटू की तर्ज पर मोदी-मोदी सॉन्ग BJMC ने प्रचार के लिए बनाया, कहा- डबल इंजन सरकार कर्नाटक में डेवलपमेंट फेस्टिवल मना रही BJMC released Modi-Modi song on the lines of Oscar winner song
कर्नाटक चुनाव में फिल्म RRR के ऑस्कर विनर गाने नाटू-नाटू की धुन पर मोदी-मोदी गाना बनाया गया है। इसका वीडियो की शुरुआत चाय की दुकान से होती है। इसमें युवा नाटू-नाटू के हुक स्टेप पर मोदी-मोदी करते हुए डांस करते हैं। गाने में मोदी के कर्नाटक दौरे में ढोल बजाने के शॉट्स का भी इस्तेमाल किया गया है।
कन्नड़ भाषा में बने गीत में भाजपा सरकार की उपलब्धियां बताई गई हैं। यह वीडियो भाजपा का ऑफिशियल कैंपेन का हिस्सा है या नहीं, यह साफ नहीं है। क्योंकि भाजपा के किसी भी ऑफिशियल पेज पर इसे शेयर नहीं किया गया। गाने का यह वीडियो कर्नाटक के स्वास्थ्य मंत्री के सुधाकर ने ट्वीट किया था, लेकिन बाद में इसे डिलीट कर दिया गया।
क्या है गाने में...
गीत में पिछले तीन सालों में शिवमोग्गा एयरपोर्ट, बेंगलुरु-मैसूर एक्सप्रेसवे, मेट्रो लाइनों और राज्य में भाजपा सरकार के प्रोजेक्ट्स के शॉट्स हैं। गाने में इन सब योजनाओं से कर्नाटक में विकास की कहानी बताई गई है। हालांकि, ये अभी क्लियर नहीं है कि वीडियो किसने बनया या बनवाया है, लेकिन इस वीडियो में भाजपा का चुनाव चिन्ह यूज किया गया है।
नाटू-नाटू ने बेस्ट ओरिजनल सॉन्ग का ऑस्कर अवॉर्ड जीता था
लॉस एंजिलिस में पिछले महीने हुई 95वीं ऑस्कर सेरेमनी में फिल्म RRR के गाने नाटू-नाटू ने बेस्ट ओरिजनल सॉन्ग का अवॉर्ड जीता। नाटू-नाटू को इससे पहले गोल्डन ग्लोब्स अवॉर्ड में बेस्ट ओरिजनल सॉन्ग का खिताब मिला था। RRR के नाटू-नाटू गाने को चंद्रबोस ने लिखा, एमएम कीरवानी ने कंपोज किया है। RRR फिल्म के डायरेक्टर राजामौली हैं। RRR का तेलुगु मीनिंग रौद्रम रानम रुधिरम और हिंदी में राइज रोर रिवोल्ट है।
कांग्रेस ने किया था ऑस्कर विनर जय हो गीत का इस्तेमाल
यह पहली बार नहीं है जब किसी राजनीतिक दल ने अपने चुनाव प्रचार के लिए ऑस्कर विजेता गाने का इस्तेमाल किया है। 2009 में, जब स्लम डॉग मिलियनेयर के 'जय हो' गीत ने ऑस्कर जीता, तो कांग्रेस पार्टी ने भी इस गीत को 'जय हो कांग्रेस' में रीमिक्स किया और आम चुनावों के दौरान इसे अपने चुनाव प्रचार गीत के रूप में प्रचारित किया।